《送慵庵不及用韵奉寄》
元代·方回

东城追迹过西关，桥上纷纷送客还。
携酒踟蹰才水次，鸣珂躞客已云间。
摘茶贸食民尢窭，掘蕨烧畲土不閒。
细为明时问疲俗，往来亦足当游山。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。